
Vadovaudamasis Ukmergės rajono savivaldybės tarybos 2021 m. kovo 25 d. sprendimu Nr. 7-63, Ukmergės rajono savivaldybės administracijos direktoriaus 2021 m. kovo 5 d. įsakymu Nr. 13-337 „Dėl 2021 metų biudžeto programų“:
1. S k e l b i u Vaikų užimtumo vasaros atostogų metu programų rėmimo Ukmergės rajono savivaldybės biudžeto lėšomis konkursą.
2. S u d a r a u  Ukmergės rajono savivaldybės vaikų užimtumo vasaros atostogų metu programų vertinimo komisiją:
Pirmininkas – Vaidotas Kalinas, Ukmergės rajono savivaldybės administracijos Švietimo, kultūros ir sporto skyriaus vedėjas.
Nariai:
Edita Balžekienė, Ukmergės rajono savivaldybės administracijos tarpinstitucinio bendradarbiavimo koordinatorė;
Darius Danielius, Ukmergės švietimo pagalbos tarnybos direktorius; 
Ingrida Krikštaponienė, Ukmergės rajono savivaldybės administracijos Švietimo, kultūros ir sporto skyriaus vyriausioji specialistė;
Sandra Mackevičienė, Ukmergės rajono savivaldybės administracijos jaunimo reikalų koordinatorė;
Rasa Ragelytė-Kraucevičienė, Ukmergės rajono savivaldybės administracijos Švietimo, kultūros ir sporto skyriaus vyriausioji specialistė;
Violeta Širmenė, Ukmergės rajono savivaldybės administracijos Švietimo, kultūros ir sporto skyriaus vyriausioji specialistė.
3. T v i r t i n u Ukmergės rajono savivaldybės vaikų užimtumo vasaros atostogų metu programų vertinimo komisijos darbo reglamentą (pridedama).
4. P a v e d u Ukmergės rajono savivaldybės vaikų užimtumo vasaros atostogų metu programų vertinimo komisijai įvertinti programas ir iki 2021 m. gegužės 18 d. pateikti siūlymus Ukmergės rajono savivaldybės administracijos direktoriui dėl lėšų programų vykdymui paskirstymo. 
	5. Į p a r e i g o j u Ingridą Krikštaponienę, Ukmergės rajono savivaldybės administracijos Švietimo, kultūros ir sporto skyriaus vyriausiąją specialistę, vadovaujantis vertinimo komisijos protokoliniu nutarimu, parengti savivaldybės administracijos direktoriaus įsakymo projektą dėl savivaldybės biudžeto lėšų paskirstymo Vaikų užimtumo vasaros atostogų metu programų vykdymui.
6. P a v e d u Ukmergės rajono savivaldybės administracijos Apskaitos skyriaus vyresniajai specialistei Laimai Aliubavičienei pervesti lėšas programų vykdytojams iš „Socializacijos ir užimtumo programos“ lėšų. 


Administracijos direktorius				Darius Varnas


Ingrida Krikštaponienė


PATVIRTINTA                                                                                                       
Ukmergės rajono  savivaldybės administracijos direktoriaus 
2021 m. kovo    d. įsakymu Nr. 
				
VAIKŲ UŽIMTUMO VASAROS ATOSTOGŲ METU 
PROGRAMŲ VERTINIMO KOMISIJOS DARBO REGLAMENTAS

I SKYRIUS
BENDROSIOS NUOSTATOS

	1. Ukmergės rajono savivaldybės (toliau – Savivaldybė) vaikų užimtumo vasaros atostogų metu programų vertinimo komisijos (toliau – Komisija) darbo reglamentas nustato Komisijos veiklos organizavimo tvarką, jos narių teises ir pareigas, atsakomybę.
[bookmark: OLE_LINK1]  	2. Komisija savo veiklą vykdo vadovaudamasi Lietuvos Respublikos Konstitucija, Lietuvos Respublikos įstatymais, Vyriausybės nutarimais, Ukmergės rajono savivaldybės tarybos sprendimais ir kitais teisės aktais bei šiuo reglamentu. 
	3. Komisija – tai kolegiali darbo grupė, atliekanti Vaikų užimtumo vasaros atostogų metu programų (toliau – Programa) ir jų teikėjų vertinimo funkciją, teikianti išvadas bei pasiūlymus dėl projektų finansavimo  iš savivaldybės/valstybės biudžeto lėšų. 	
	4. Komisija, vertindama Programas, vadovaujasi sąžiningumo, konfidencialumo, nešališkumo, teisingumo ir atsakingumo principais bei programų vertinimo kriterijais, nustatytais teisės aktuose. 
	5. Tikslas – atrinkti tinkamas finansuoti Programas ir pateikti siūlymus Savivaldybės administracijos direktoriui dėl lėšų skyrimo jų įgyvendinimui.
	

II SKYRIUS
KOMISIJOS DARBO ORGANIZAVIMAS

6. Komisija sudaroma Savivaldybės administracijos direktoriaus įsakymu iš 7-9 narių. 
7. Komisijos nariai turi teisę:
7.1. Komisijos nariai turi teisę gauti visų visą informaciją, susijusią su paraiškų vertinimu;
7.2. prieš priimdami galutinį sprendimą dėl projekto finansavimo, prireikus, paprašyti paraiškos teikėjo patikslinti informaciją apie Konkursui teikiamą programą;
7.3. inicijuoti Komisijos posėdžio sušaukimą.
	8. Komisijos nariai, vykdydami savo funkcijas, privalo: 
	8.1. užtikrinti informacijos, susijusios su jų veikla Komisijoje, konfidencialumą, kol nepriimtas galutinis sprendimas dėl Programos įvertinimo; 
	8.2. laiku pateikti Programos ir teikėjo vertinimą.
	9. Komisijos narys negali vertinanti Programos, kurią pateikė teikėjai, susiję su Komisijos nariu ryšiais, trukdančiais priimti objektyvų sprendimą. 
	10. Komisijai vadovauja Komisijos pirmininkas, kuris:
	10.1. organizuoja Komisijos darbą ir kviečia posėdžius, organizuojamus tiesioginiu arba nuotoliniu būdu; 
	10.2. suskirsto Komisijos narius į darbo grupes;
	10.3. siūlo Komisijai sekretoriaus kandidatūrą;
	10.4. pasirašo Komisijos dokumentus.
	11. Komisijos sekretorius, kuris išrenkamas Komisijos balsų dauguma: 
	11.1. protokoluoja Komisijos posėdžius; 
	11.2. ne vėliau kaip per 3 darbo dienas nuo paraiškų gavimo dienos jas pateikia Komisijai; 
	11.3. teikia reikalingą informaciją Komisijos nariams ir programų teikėjams;
	11.4. rengia sutarties, pasirašomos tarp savivaldybės administracijos direktoriaus ir programos teikėjo (toliau – Sutartis), projektus, koordinuoja Sutarčių pasirašymą; 
	11.5. saugo Komisijos užpildytas Programų vertinimo formas (2 metus), protokolus (5 metus); 
	11.6. vertina Programas;
	11.7. vykdo kitus Komisijos pirmininko pavedimus.
	12. Komisijos sprendimai priimami Komisijos posėdyje. Komisijos posėdis yra teisėtas, jeigu jame dalyvauja daugiau kaip pusė visų Komisijos narių. 
	13. Komisijos posėdžiai yra protokoluojami. Protokolą pasirašo Komisijos pirmininkas ir Komisijos sekretorius.
	14. Komisijos sprendimai priimami posėdyje dalyvaujančių Komisijos narių bendru sutarimu, o, nesutarus, balsuojant (posėdyje dalyvavusių narių balsų dauguma). Jeigu Komisijos balsai pasiskirsto po lygiai, sprendimą lemia Komisijos pirmininko balsas. 
	15. Komisijos nariai Programas vertina vadovaudamiesi Tvarkos aprašo, patvirtinto Savivaldybės tarybos sprendimu, nuostatomis.
	16. Kiekvieną paraišką vertina 3 Komisijos narių grupė. 
	17. Komisijos nariai užpildo Programos vertinimo formą (siūlymas dėl finansavimo skyrimo patvirtinamas trijų komisijos narių parašais) ir ją per 5 darbo dienas pateikia komisijos sekretoriui. 
	18. Jeigu Teikėjas ir/ar paraiška neatitinka Konkurso reikalavimų, nurodytų Tvarkos apraše, ji nevertinama. 
	19. Posėdžio metu pirmininkas supažindina Komisijos narius su kiekvienos paraiškos, įvertintos trijų Komisijos narių, rezultatais. 
	20. Jeigu visi Komisijos nariai, vertinę Programą, siūlo jos teikėjui pašalinti Programos trūkumus per nurodytą terminą, Komisijos posėdis nėra šaukiamas. Komisijos pirmininkas paskiria terminą trūkumams pašalinti. 
	21.	 Komisijos sekretorius ne vėliau kaip per 5 darbo dienas nuo Komisijos posėdžio, kuriame buvo priimtas nutarimas dėl lėšų paskirstymo, pateikia siūlymą Savivaldybės administracijos direktoriui dėl lėšų paskirstymo Programoms įgyvendinti. 

